เศร้า เพื่อนสนิท เผยกัปตันMH370 ซึมเศร้า จงใจฆ่าตัวตายให้เครื่องบินตก
(ภาพประกอบ),เพื่อนสนิท เผยกัปตันMH370ป่วยซึมเศร้า จงใจฆ่าตัวตายด้วยการทำให้เครื่องบินมาเลเซีย แอร์ไลน์ส ตก หลังจากสามารถทำให้นักบินผู้ช่วยออกไปจากห้องนักบินได้ จากนั้นก็ล็อกประตูบังคับเครื่องบินคนเดียว,เมื่อ 18 มิ.ย.62 สำนักข่าวต่างประเทศ รายงานความคืบหน้าโศกนาฏกรรมเครื่องบินโดยสารมาเลเซีย แอร์ไลน์ส เที่ยวบิน ,MH370, กัวลาลัมเปอร์-ปักกิ่ง ซึ่งมีผู้โดยสาร 227 คน และลูกเรือ 12 คนบนเครื่องบินรวม 239 คน ได้ประสบเหตุตกตั้งแต่ 8 มีนาคม 2557 และกลายเป็นปริศนาโศกนาฏกรรมการบินที่ลี้ลับมากที่สุดครั้งหนึ่งเนื่องจากจนถึงบัดนี้ เจ้าหน้าที่สืบสวนยังไม่ทราบสาเหตุที่ทำให้เครื่องบินตก อีกทั้งปฏิบัติการค้นหากลับไม่พบซากเครื่องบินส่วนใหญ่เลยนั้น,เดอะ ซัน ,แจ้งว่า จากการเปิดเผยของเพื่อนสนิทคนหนึ่งของนาย ซาฮารี อาห์เหม็ด ชาห์ กัปตันเที่ยวบิน MH 370 เปิดใจให้สัมภาษณ์กับนักข่าวเดอะ แอตแลนติก เชื่อว่า กัปตันซาฮารี ชาห์ จงใจที่จะฆ่าตัวตายด้วยการทำให้เครื่องบินตก โดยให้นายฟาริค อับดุล ฮาหมิด ผู้ช่วยนักบิน วัย 27 ออกไปจากห้องนักบิน จากนั้นกัปตันซาฮารีก็ได้ขับเครื่องบินคนเดียวลำพัง จนเครื่องบินพบจุดจบ,มันไม่ใช่เรื่องเข้าท่า และมันเป็นเรื่องยากที่ผมต้องสรุปถึงผู้ชายที่ผมรู้จักมานาน แต่ผมก็จำเป็นต้องสรุปเช่นนี้ เพื่อนสนิทของกัปตันซาฮารี ชาห์ กล่าว พร้อมบอกถึงสาเหตุที่อาจทำให้กัปตันซาฮารีก่อโศกนาฏกรรมว่า เพราะมีปัญหาทางสุขภาพจิต จากโรคซึมเศร้า เนื่องจากที่ผ่านมา ชีวิตแต่งงานของเขาแย่มาก และเคยมีสัมพันธ์กับพนักงานต้อนรับหญิงบางคน,ด้าน นายไมค์ เอ็กซ์เนอร์ ซึ่งอยู่ในทีมสืบสวนของกลุ่มอินดีเพนเดนต์ กรุ๊ป กล่าวกับนักข่าวเดอะ แอตแลนติกว่า จากการศึกษาข้อมูลเรดาร์แสดงรายละเอียดเส้นทางการบินของ MH370 พบว่าเครื่องบินได้บินไต่ระดับเพดานบินขึ้นไปสูงถึง 40,000 ฟุต ก่อนจะหักเลี้ยวเป็นมุมแคบ ซึ่งจะส่งผลต่อความกดดันอากาศในห้องผู้โดยสาร เพราะหน้ากากออกซิเจนในห้องผู้โดยสารถูกออกแบบให้ทำงานที่ระดับความสูง 13,000 ฟุต ในระยะเวลาแค่ 15 นาทีเท่านั้น ในขณะที่ กัปตันซาฮารี ชาห์ มีการประเมินออกซิเจนในห้องนักบินที่จะทำให้เขาสามารถขับเครื่องบินบินต่อไปได้อีกหลายชั่วโมง ก่อนเครื่องบินจะตก ในมหาสมุทรอินเดีย หลังจากน้ำมันหมด,ทั้งนี้การหายไปของเครื่องบินมาเลเซีย แอร์ไลน์ส เที่ยวบิน MH370 ได้มีทฤษฎีสมคบคิด มีการตั้งข้อสันนิษฐานกันมากมายหลายเรื่อง แต่จนถึงขณะนี้ ยังไม่มีการสรุปอย่างเป็นทางการถึงสาเหตุที่ทำให้เครื่องบินตกแต่อย่างใด
เพื่อนสนิท เผยกัปตันMH370ป่วยซึมเศร้า จงใจฆ่าตัวตายด้วยการทำให้เครื่องบินมาเลเซีย แอร์ไลน์ส ตก หลังจากสามารถทำให้นักบินผู้ช่วยออกไปจากห้องนักบินได้ จากนั้นก็ล็อกประตูบังคับเครื่องบินคนเดียว
MH370,มาเลเซีย แอร์ไลน์ส,กัปตันซาฮารี ชาห์,ฆ่าตัวตาย,เครื่องบินตก